Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka \_. Statuta Općine Sveti Filip i Jakov, Općinsko vijeće, na \_\_\_. sjednici, \_\_\_.\_\_\_.\_\_\_\_\_\_., donosi

**Odluku o izradi izmjene i dopune**

**Prostornog plana uređenja Općine Sveti Filip i Jakov**

***Opće odredbe***

Članak 1.

Donosi se odluka o izradi izmjene i dopune Prostornog plana uređenja Općine Sveti Filip i Jakov, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Općine Sveti Filip i Jakov (Službeni glasnik Općine Sveti Filip i Jakov broj 2/02, 3/06, 07/11-ispravak greške, 2/14, 6/14-ispravak greške, 3/15, 9/16-ispravak greške, 2/17, 13/18, 10/19, 3/20, 2/21, 8/22 i 1/24), u daljnjem tekstu: izmjena i dopuna Plana.

Nositelj izrade izmjene i dopune Plana je Općina Sveti Filip i Jakov, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana:

1. Usklađenost sa zakonskim i podzakonskim okvirom
   1. Zakonska obveza izrade izmjene i dopune Plana i usklađenje sa Zakonom

Zakon o prostornom uređenju (NN 153/13, 65/17, 114/18, 39/19, 98/19, 67/23)

* 1. Usklađenje s planom više razine

Prostorni plan Zadarske županije („Službeni glasnik Zadarske županije“ 2/01, 6/04, 2/05, 17/06, 3/10 i 15/14.)

* 1. Usklađenje s planom šireg područja iste razine

Nema prostornog plana šireg područja iste razine odnosno da nije primjenjivo.

1. Određivanje novih prostorno planskih rješenja

• Usvajanje prijedloga i zahtjeva javnopravnih tijela određenih posebnim propisima, usvajanje sektorskih strategija, planova, studija i drugih dokumenata propisanih posebnim zakonima

• Izmjene granice građevinskih područja naselja i eventualno proširenje istih na područjima gdje je iskazan interes za gradnjom i gdje je to moguće prema Zakonu o prostornom uređenju,

• Promjena namjene i obuhvata dijela prostora unutar građevinskih područja naselja i izdvojenih građevinskih područja izvan naselja,

• Redefiniranje Odredbi za provođenje radi lakšeg provođenja Plana i u svrhu otklanjanja nejasnih formulacija, preciznije definiranje Odredbi za provođenje kojima se propisuju uvjeti smještaja građevina i uvjeti korištenja u skladu sa zahtjevima građana,

• Usklađenje sa VIII. Izmjenama i dopunama protosrnog plana uređenje Zadarske županije,

• Revizija granica urbanističkih planova uređenja

• Druge manje korekcije Plana.

Osnovni ciljevi i programska polazišta za izradu izmjene i dopune Plana:

Planom će Općina, sukladno važećim propisima i svojoj obvezi, za prostor unutar obuhvata važećeg Prostornog plana, analizirati i revalorizirati postojeću osnovu prostornih i funkcionalnih rješenja, uvjeta i oblikovanja pojedinih prostornih cjelina, te izvršiti izmjenu i dopunu sukladno novonastalim potrebama u cilju boljeg razvoja cjelokupnog područja Općine Sv. Filip i Jakov

***Obuhvat izmjene i dopune Plana***

Članak 4.

Prostorni obuhvat Plana je u granicama važećeg Prostornog plana uređenja Općine Sv. Filip i Jakov, odnosno definiran je administrativnim granicama područja Općine Sv. Filip i Jakov

***Sažeta ocjena stanja u obuhvatu izmjene i dopune Plana***

Članak 5.

Ocjenjuje se da kroz važeći Plan tj. neke njegove segmente nije moguće optimalno korištenje postojećih potencijala prostora te je Plan potrebno revidirati

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

U izradi i donošenju Plana koristiti će se koristiti uvjeti, smjernice, podaci i raspoloživa dokumentacija koju iz područja svog djelokruga osiguravaju tijela i osobe određeni posebnim propisima, kao i ostala dokumentacija koja bude pribavljena u toku izrade i donošenja Plana.

***Način pribavljanja stručnih rješenja za izradu izmjene i dopune Plana***

Članak 7.

Stručna rješenja izrađuje stručni izrađivač Plana ovlašten za obavljanje stručnih poslova prostornog uređenja.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Zadarska županija, Upravni odjel za pomorsko dobro, more i promet, HR-23000 Zadar, Liburnska obala 6/3.
  2. Zadarska županija, Upravni odjel za prostorno uređenje, zaštitu okoliša i komunalne poslove, HR-23000 Zadar, Ulica Božidara Petranovića 8.
  3. Županijska uprava za ceste Zadarske županije, HR-23000 Zadar, Zrinsko-Frankopanska 10/2.
  4. HŽ INFRASTRUKTURA d.o.o., Sektor za razvoj, pripremu i provedbu investicija i EU fondova, HR-10000 Zagreb, Mihanovićeva ulica 12.
  5. Natura Jadera javna ustanova za upravljanje zaštićenim dijelovima prirode na području Zadarske županije, HR-23000 Zadar, Braće Vranjanina 11.
  6. Hrvatske vode, VGO za slivove južnoga Jadrana, HR-21000 Split, Vukovarska 35.
  7. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  8. Hrvatske šume d.o.o., Uprava šuma Podružnica Split, HR-21000 Split, Kralja Zvonimira 35/III.
  9. Ministarstvo unutarnjih poslova, Policijska uprava zadarska, Odjel za sigurnost cestovnog prometa, HR-23000 Zadar, Ulica Josipa bana Jelačića 30.
  10. Ministarstvo unutarnjih poslova, Ravnateljstvo civilne zaštite, Sektor za inspekcijske poslove, HR-10000 Zagreb, Ilica 335.
  11. EVN CROATIA PLIN d.o.o., Centar za korisnike Zadar, HR-23000 Zadar, Hrvatskog sabora 42.
  12. Državni hidrometeorološki zavod, HR-10000 Zagreb, Grič 3.
  13. Ministarstvo poljoprivrede, HR-10000 Zagreb, Ulica grada Vukovara 78.
  14. Ministarstvo prostornoga uređenja, graditeljstva i državne imovine, Uprava za prostorno uređenje i dozvole državnog značaja, HR-10000 Zagreb, Ulica Republike Austrije 14.
  15. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1.
  16. x Ministarstvo gospodarstva i održivog razvoja, Uprava vodnoga gospodarstva i zaštite mora, HR-10000 Zagreb, Ulica grada Vukovara 220.
  17. Županijska lučka uprava Zadar, HR-23000 Zadar, Franka Lisice 77.
  18. Ministarstvo mora, prometa i infrastrukture, Lučka kapetanija Zadar, HR-23000 Zadar, Gaženička cesta 28c.
  19. Ministarstvo kulture i medija, Uprava za zaštitu kulturne baštine, Konzervatorski odjel u Zadru, HR-23000 Zadar, Ilije Smiljanića 3.
  20. KOMUNALAC d.o.o. Biograd n/m, HR-23210 Biograd na Moru, Ulica kralja Petra Svačića 28.
  21. HEP-Operator distribucijskog sustava d.o.o., Elektra Zadar, HR-23000 Zadar, Kralja Dmitra Zvonimira 8.
  22. Hrvatske ceste d.o.o., Sektor za održavanje i promet, Poslovna jedinica Zadar, Tehnička ispostava Zadar, HR-23000 Zadar, Nikole Tesle 14b.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. GRAD BIOGRAD, HR-23210 Biograd na Moru, Trg Kralja Tomislava 5.
2. GRAD BENKOVAC, HR-23420 Benkovac, Šetalište k. Branimira 12.
3. OPĆINA SUKOŠAN, HR-23206 Sukošan, Hrvatskih branitelja 14.
4. OPĆINA PAŠMAN, HR-23262 Pašman, Obala tamarisa 6.

Rok za dostavu zahtjeva je 15 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Primjenom članka 90. Zakona o prostornom uređenju, navedena tijela i osobe pozivaju se da u roku od 15 dana dostave svoje zahtjeve za izradu Plana.

Ukoliko navedena tijela i pravne osobe ne dostave svoje zahtjeve u navedenom roku smatrati će se da ih nemaju.

***Dinamika s fazama izrade izmjene i dopune Plana***

Članak 9.

• Dostava prethodnih zahtjeva (podaci, planske smjernice i propisani dokumenti) za izradu prostornog plana: 15 dana od dana zaprimanja Odluke s pozivom na dostavu zahtjeva

• Izrada Prijedloga plana za javnu raspravu: 20 dana od dana zaprimanja prethodnih zahtjeva

• Javna rasprava: 30 dana

• Rok za davanje pisanih mišljenja, prijedloga i primjedbi - do završetka javnog uvida

• Izvješće o javnoj raspravi 10 dana od isteka roka za davanje pisanih mišljenja, prijedloga i primjedbi i izrada Nacrta konačnog prijedloga

• Utvrđivanje Konačnog prijedloga Plana 10 dana po prihvaćanju Nacrta konačnog prijedloga Plana i Izvješća s javne rasprave

• Donošenje Plana – ovisi o sjednici Općinskog vijeća, nakon zaprimanja suglasnosti Ministarstva.

***Izvori financiranja izrade izmjene i dopune Plana***

Članak 10.

Izrada Plana financirat će se sukladno članku 63. Zakona o prostornom uređenju

***Druga pitanja značajna za izradu izmjene i dopune Plana***

Članak 11.

-

***Prijelazne i završne odredbe***

Članak 12.

Ova Odluka će se dostaviti javnopravnim tijelima i osobama određenim posebnim propisom, odnosno određenih u članku 10. ove Odluke.

Odluka o izradi plana dostavlja se Zavodu za prostorno uređenje Zadarske županije.

Ova Odluka stupa na snagu osmog dana od dana objave u Službenom glasniku Općine Sv. Filip i Jakov.

KLASA: \_\_\_-\_\_\_/\_\_\_-\_\_\_/\_\_\_

URBROJ: \_\_\_\_-\_\_\_-\_\_\_-\_\_\_

\_\_\_\_\_\_\_\_\_\_\_\_\_\_, \_\_\_.\_\_\_.\_\_\_\_\_\_.

PREDSJEDNIK OPĆINSKOG VIJEĆA

Igor Pedisić

Kraj

Prijedlog odluke pripremla i s istim suglasna odgovorna osoba Nositelja izrade:

KLASA: 350-03/24-37/1

URBROJ: 2198-19-03-24-4

Sveti Filip i Jakov, 06.09.2024.

PROČELNIK

Jure Jelenić, dipl.ing.građ.